**Direcția Administrație și Relații Publice**

**Serviciul Administrație Publică, ATOP**

Nr. 29728/21.07.2022

**A N U N Ţ**

În conformitate cu prevederile art. 8 alin. (10 lit. a) din Legea privind transparenţa decizională în administraţia publică nr. 52/2003, cu modificările şi completările ulterioare, ale art. 182 alin. (4) coroborate cu ale art. 135 alin. (4) din Ordonanța de urgență a Guvernului nr. 57/2019 privind Codul administrativ și ale Regulamentului de organizare şi funcţionare a Consiliului Judeţean Cluj, se anunță convocarea Consiliul Judeţean Cluj în şedinţă ordinară pentru pentru **miercuri, 27 iulie 2022, ora 1100**, ale cărei lucrări se vor desfășura prin intermediul unei platforme on-line de videoconferință și în conformitate cu prevederile Codului administrativ, care are următorul

**PROIECT AL ORDINII DE ZI:**

|  |  |  |  |
| --- | --- | --- | --- |
| **Nr.**  **crt.** | **Titlul proiectului de hotărâre** | **Inițiatori** | **Nr. Comisiilor de specialitate nominalizate în vederea avizării/**  **avizele emise** |
| **1** | Proiect de hotărâre pentru completarea Hotărârii Consiliului Județean Cluj 223/2020 privind acordarea titlului de Cetățean de Onoare al Județului Cluj „Clujean de onoare” personalului din spitalele clujene aflat în prima linie a luptei cu COVID-19 | Președinte  Alin Tișe | 1/AF |
| **2** | Proiect de hotărâre privind darea în administrare a unor active achiziționate în cadrul proiectului Dotarea Unității de Primire Urgențe din cadrul Spitalului Clinic de Urgență pentru Copii Cluj-Napoca, SMIS 121035 | Președinte  Alin Tișe | 5/AF |
| **3** | Proiect de hotărâre privind acordarea unui mandat special reprezentantului Judeţului Cluj în Adunarea Generală a Acţionarilor la Compania de Apă Someș S.A., în vederea exercitării drepturilor de acţionar | Președinte  Alin Tișe | 4/AF |
| **4** | Proiect de hotărâre privind aprobarea închirierii unor părți din imobilul situat în mun. Cluj-Napoca, str. Iuliu Moldovan, nr. 23 și str. Moților, nr. 19 aflat în domeniul public al Județului Cluj și în administrarea Spitalului Clinic de Boli Infecțioase Cluj-Napoca | Președinte  Alin Tișe | 4/AF |
| **5** | Proiect de hotărâre privind înscrierea unor componente ale infrastructurii tehnico-edilitare aferente sistemului public de alimentare cu apă și de canalizare în inventarul bunurilor din domeniul public al Judeţului Cluj | Președinte  Alin Tișe | 4/AF |
| **6** | Proiect de hotărâre privind declararea de interes public județean și înscrierea în Inventarul bunurilor din domeniul public al Județului Cluj a imobilelor înscrise în  CF 252446-C1-U18 Cluj-Napoca și CF 250375-C1-U18 Cluj-Napoca | Președinte  Alin Tișe | 4/AF |
| **7** | Proiect de hotărâre privind aprobarea contului de execuţie al bugetului general propriu al Județului Cluj la 30 iunie 2022 | Președinte  Alin Tișe | 2/AF |
| **8** | Proiect de hotărâre privind rectificarea bugetului general propriu al Judeţului Cluj pe anul 2022 | Președinte  Alin Tișe | 2/AF |
| **9** | Proiect de hotărâre privind însușirea unei documentații cadastrale pentru imobilul înscris în cartea funciară 261361 Cluj-Napoca | Președinte  Alin Tișe | 4/AF |
| **10** | Proiect de hotărâre privind aprobarea indicatorilor de performanță financiari și nefinanciari pentru administratorii Aeroportului Internațional Avram Iancu Cluj R.A. | Vicepreședinte  Marius Mînzat | 4/AF |
| **11** | Proiect de hotărâre privind aprobarea indicatorilor de performanță financiari și nefinanciari pentru administratorul societății Pază și Protecție Cluj S.R.L. | Președinte  Alin Tișe | 4/AF |
| **12** | Informare privind nivelul de asigurare a securităţii şi a siguranţei civice a comunităţii pe primele 6 luni ale anului 2022 | - | - |
| **13** | Diverse | **-** | **-** |

Prezentul anunț se aduce la cunoştinţă locuitorilor județului Cluj prin afişare pe pagina de internet și la sediul Consiliului Județean Cluj şi transmitere către mass-media, cu cel puţin 3 zile înainte de desfăşurarea ședinței în cauză. Acesta se aduce la cunoştinţa cetăţenilor şi a asociaţiilor legal constituite care au prezentat sugestii şi propuneri în scris, cu valoare de recomandare, referitoare la unul dintre domeniile de interes public care urmează să fie abordat în şedinţa publică în cauză, prin grija responsabilului desemnat pentru relaţia cu societatea civilă.

**PREŞEDINTE**

**Alin Tișe**